Talle beseer in ontploffing in Texas-raffinadery | Netwerk24
Talle beseer in ontploffing in Texas-raffinadery
01 Augustus 2019 10:26
Minstens 66 mense is Woensdag in 'n ontploffing en brand in 'n olieraffinadery in die Amerikaanse deelstaat Texas beseer.
Die ontploffing in die Exxon Mobil-raffinadery in Baytown was omstreeks 11:00 en groot, swart rookwolke het daarna oor die gebied gehang. Die oorsaak van die ontploffing is nog nie bekend gemaak nie.
Exxon Mobil, wat tot die aand gespook het om die brand geblus te kry, het aanvanklik gesê dat 37 mense vir ligte beserings behandel is. NBC News het intussen egter berig dat altesaam 66 mense gehospitaliseer is.
"Dit is ons eerste prioriteit om die gemeenskap te beskerm, asook die mense wat vir ons werk," het Jason Duncan, bestuurder van die raffinadery, gesê.– Reuter